Ngohe Aromatawai: He waihanga papamuri matihiko

**Paerewa Paetae Ngā Mahi a te Rēhia 91694:** Te whakamahi hangarau matihiko hei whakawhanake whakaaro toi i roto i ngā mahi a te rēhia

**Aronga:** Ngā Mahi a te Rēhia 1.5B v1

**Whiwhinga:** 4

**Te Horopaki**

Ko tāu nā mahi he waihanga papamuri matihiko mō tētahi rōpū kanikani o te wā.

Ka noho ō mahi hei papamuri matihiko mō tō rātou whakaaturanga. Ko te tikanga ka haere ngātahi te papamuri matihiko me ngā kaikanikani ānō nei he mea whakakotahi te whakaaturanga. Ko tētahi e tautoko ana, e hāpai ana i tētahi. Me Māori tonu te wairua o te whakaaturanga, ā, me hāngai te noho tahi o te hangarau me te kanikani, nekehanga rānei.

Ka aromatawaingia tāu whakamahi hangarau matihiko hei whakawhanake i tētahi papamuri matihiko e tautoko ana, e whakaniko ana i te whakaaturanga me ngā ariā matua o roto.

**Hei Mahi**

Māu anō e rangahau, māu anō hoki e kohi ngā whakaaro me ngā momo hangarau matihiko ki te whakawhanake i te papamuri matihiko nei.

Matapakihia ngā tikanga me ngā āhuatanga o te whakaaturanga e tika ana kia whakaurua ki tāu nā papamuri matihiko.

Whakaritea tētahi raupapa hei hopu, hei whakaatu mā te hangarau matihiko.

Māu anō e whakatau ngā wāhanga hei whakauru e whakaaturia ai tōu nā mōhio ki ngā mahi a te rēhia, tōu nā mōhio ki te whakamahi hangarau matihiko hoki.

Whakamahia ngā momo taputapu/hangarau matihiko kia waihangatia ai tāu nā papamuri matihiko.

**Taunakitanga: Ngā Mahi a te Rēhia 91694 He waihanga papamuri matihiko**

|  |  |  |
| --- | --- | --- |
| **Taunakitanga mō te Paetae** | **Taunakitanga mō te Kaiaka**  | **Taunakitanga mō te Kairangi** |
| * Ka whakamahi i ngā momo pūkenga, ngā huānga, ngā tukanga toi me ngā hangarau matihiko kia waihanga papamuri matihiko.
* Ka whakamārama e pēhea te hangarau matihiko e whai wāhi ki ngā mahi a te rēhia.

***Hei tauira:****Kua whakamahia e te ākonga ngā pūkenga auaha me te whakamārama i ngā wāhi hangarau matihiko. Kua whakamahi i ngā papamuri matihiko kia puta ai te huānga me ngā tukanga toi matihiko.* | * Ka whakawhānui i te māramatanga ki te tikanga o ngā hangarau matihiko hei whakawhanake i ngā ariā toi.
* Ka whakamātau i ngā tikanga hangarau matihiko kia whaitake ai te papamuri matihiko.

***Hei tauira:****Kua whakawhānuihia e te ākonga ngā pūkenga auaha me te māramatanga mō te hangarau matihiko. Kua whakamātau i ngā papamuri matihiko kia puta ai te rerehua o te whakamahi i ngā hangarau matihiko. Kua kitea te whanaketanga o ngā ariā toi me tōna rerehua ahakoa te horopaki.* | * Ka whai māramatanga ki te whakamahi hangarau matihiko i ngā mahi toi.
* Ka puta ngā taha rerehua kia pai ai te whakamahi i ngā hangarau matihiko.
* Ka tau te āhua o te tuku i ngā pūkenga kia hāngai ai ki ngā horopaki huhua noa.

***Hei tauira:****Kua whakaaturia e te ākonga ngā pūkenga auaha me te whai māramatanga mō te hangarau matihiko. Kua tāpiri i ngā papamuri matihiko kia puta ai te rerehua o te whakamahi i ngā hangarau matihiko. Kua kitea, kua rongohia te kounga o ngā mahi ahakoa te horopaki.* |